**P**ATVIRTINTA

Rietavo Lauryno Ivinskio gimnazijos

 direktoriaus 2017 m. lapkričio 15 d.

 įsakymu Nr. V-242

**RIETAVO LAURYNO IVINSKIO GIMNAZIJOS ANTIKORUPCIJOS**

**KOMISIJOS DARBO REGLAMENTAS**

**I. BENDROSIOS NUOSTATOS**

1. Rietavo Lauryno Ivinskio gimnazijos antikorupcijos komisijos reglamentas nustato Rietavo Lauryno Ivinskio gimnazijos antikorupcijos komisijos (toliau – Komisija), uždavinius, darbo tvarką ir kitus su Komisijos veikla susijusius klausimus.

2. Komisija sudaroma trims mokslo metams.

3. Komisija savo veikloje vadovaujasi Lietuvos Respublikos įstatymais, kitais teisės aktais, taip pat šiuo darbo reglamentu.

**II. KOMISIJOS UŽDAVINIAI**

4. Komisijos uždaviniai yra šie:

4.1. parengti korupcijos prevencijos programą;

4.2. užtikrinti tinkamą korupcijos prevencijos programos priežiūrą ir programos priemonių įgyvendinimo administravimą.

**III. KOMISIJOS FUNKCIJOS**

5. Komisija, įgyvendindama savo uždavinius, vykdo šias funkcijas:

5.1. renka reikalingą medžiagą;

5.2. nagrinėja korupcijos ir su ja susijusius reiškinius bei atvejus;

5.3. teikia pasiūlymus dėl teisės aktų priėmimo ir tobulinimo, korupcijos, bei kitų teisės pažeidimų prevencijos;

5.4. svarsto gautą informaciją apie korupcijos atvejus;

6. Komisija atlieka kitas funkcijas, susijusias su Komisijos uždaviniais, neprieštaraujančias Lietuvos Respublikos teisės aktams.

**IV. KOMISIJOS DARBO ORGANIZAVIMAS**

7. Komisijos darbą organizuoja ir jam vadovauja Komisijos pirmininkas.

8. Komisijos posėdžiai protokoluojami.

9. Posėdžius pagal poreikį šaukia ir jiems vadovauja Komisijos pirmininkas.

10. Komisijos posėdis laikomas teisėtu, jeigu jame dalyvauja daugiau kaip pusė jos narių.

11. Komisijos pirmininkas nerečiau kaip kartą per metus rengia Komisijos veiklos ataskaitą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_